CELEX: 31979R1963
Language: hu
Date: 1979-09-06 00:00:00
Title: A Bizottság 1963/79/EGK rendelete (1979. szeptember 6.) az egyes tartósított élelmiszerek előállítása során használt olívaolajra alkalmazott termelési visszatérítésre vonatkozó részletes szabályok megállapításáról

Fontos jogi nyilatkozat

|

31979R1963

Hivatalos Lap L 227 , 07/09/1979 o. 0010 - 0011 finn különkiadás fejezet 3 kötet 11 o. 0078  spanyol különkiadás fejezet 03 kötet 16 o. 0212  svéd különkiadás fejezet 3 kötet 11 o. 0078  portugál különkiadás fejezet 03 kötet 16 o. 0212 

		A Bizottság 1963/79/EGK rendelete(1979. szeptember 6.)az egyes tartósított élelmiszerek előállítása során használt olívaolajra alkalmazott termelési visszatérítésre vonatkozó részletes szabályok megállapításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb az 590/79/EGK rendelettel [1] módosított, az olajak és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2],tekintettel az olajoknak és zsíroknak a Közösség és Görögország közötti kereskedelméről szóló, 1978. november 23-i 2749/78/EGK tanácsi rendeletre [3],tekintettel az egyes tartósított élelmiszerek előállítása során használt olívaolajra alkalmazott termelési visszatérítésre vonatkozó általános szabályok megállapításáról szóló, 1979. március 26-i 591/79/EGK tanácsi rendeletre [4] és különösen annak a 9. cikkére,mivel az 591/79/EGK rendelet 8. cikkének (2) bekezdésében előírt ellenőrző intézkedéseknek biztosítaniuk kell, hogy csak olyan olívaolaj vonatkozásában ítéljék meg a termelési visszatérítést, amely megfelel az e rendeletben és az 591/79/EGK rendeletben megfogalmazott feltételeknek; mivel a visszatérítést elvileg csak ezen ellenőrzést követően lehet megítélni;mivel az ellenőrzés megfelelő elvégezése érdekében az erre vonatkozó kérelmet kellő időben kell benyújtani és a kérelemhez mellékelni kell bizonyos alapvető információkat; mivel a halból és zöldségekből készült tartósított termékek gyártóinak ugyanezen oknál fogva nyilvántartást kell vezetniük a felhasznált olívaolaj mennyiségéről és eredetéről;mivel az ellenőrzésnek olyan időszakra kell kiterjednie, amely lehetővé teszi a feldolgozóknak, hogy az önköltség ismeretében megtervezzék a termelést, és beszerezzék a szükséges olívaolaj-készleteket; mivel ugyanezen oknál fogva a megítélt visszatérítésnek az ellenőrzésre vonatkozó kérelem benyújtásának napján érvényes visszatérítésnek kell lennie;mivel ahhoz, hogy az érintett felek megvásárolhassák a szükséges olívaolaj-mennyiséget, a tagállamok számára lehetővé kell tenni, hogy biztosíték benyújtása ellenében előre kifizethessék a visszatérítés összegét;mivel a 615/71/EGK bizottsági rendeletet [5] hatályon kívül kell helyezni;mivel az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,ELFOGADTA EZT A RENDELETET:1. cikkA termelési visszatérítés alkalmazásában az 591/79/EGK rendelet 2. cikkében említett, halból és zöldségekből készülő tartósított élelmiszerek gyártói az említett élelmiszerek vonatkozásában napi készletnyilvántartást vezetnek, amelynek legalább a következő adatokat kell tartalmaznia:a) az olívaolaj mennyisége, a származás és az üzem területére való bekerülés időpontja szerint lebontva;b) a tartósított élelmiszer gyártásához felhasznált olívaolaj mennyisége, eredet szerint lebontva;c) minden beérkező olívaolaj-tétel vonatkozásában a számla, átvételi bizonylat vagy ezzel egyenértékű egyéb okmány sorszáma;d) az előállított tartósított élelmiszer nettó súlya, a különböző gyártási típusoknál felhasznált olívaolaj átlagos súlyának feltüntetésével.2. cikk(1) A termelési visszatérítésre való jogosultság elnyeréséhez a gyártónak legalább öt munkanappal a gyártás előirányzott kezdete előtt be kell nyújtania az illetékes hatósághoz egy ellenőrzés iránti kérelmet. Ezt a kérelmet nem lehet bejelenteni mindaddig, amíg az olaj nincs az üzem területén.(2) A kérelemnek legalább a következő adatokat kell tartalmaznia:a) a gyártó neve és címe;b) a gyártás tervezett kezdetének és befejezésének napja;c) a gyártani szándékozott tartósított élelmiszer mennyisége és fajtája;d) a gyártás során várhatóan felhasználásra kerülő olívaolaj mennyisége, és az olaj eredete.(3) Az ellenőrzésre vonatkozó kérelem csak az igény bejelentését követő harmadik hónap utolsó napjáig befejeződő gyártási folyamatra érvényes.Amennyiben vis maior következtében a gyártást a fent említett időszakban nem lehet megkezdeni, az érintett tagállam illetékes hatósága a gyártó kérelmére – az alapul szolgáló körülmények ismeretében – az általa indokoltnak vélt mértékben meghosszabbítja az említett időszakot.3. cikkA tagállamok ellenőrzik, hogy:a) a gyártó az 1. cikknek megfelelően vezeti-e a készletnyilvántartást;b) az üzem területén tárolták-e a kérelem benyújtásakor azt az olajmennyiséget, amely az ellenőrzés tárgyát képezi.4. cikk(1) A termelési visszatérítést a gyártó által benyújtott kérelem alapján fizetik ki abban az országban, ahol a tartósított élelmiszert előállították.(2) Az (1) bekezdésben említett kérelemnek tartalmaznia kell a tartósított élelmiszer gyártása során felhasznált olívaolaj-mennyiség részletes adatait és az olaj eredetét. Az érintett félnek az olívaolaj felhasználását követően hat hónapon belül kell benyújtania a kérelmet.5. cikkA termelési visszatérítés kifizetésére akkor kerül sor, amikor az érintett tagállam ellenőrizte, hogy a 4. cikkben említett kérelemben feltüntetett olaj mennyisége és a tartósított élelmiszerek gyártásához felhasznált olaj mennyisége és eredete egyezik.Azonban az érintett fél kérelme alapján a visszatérítés összege a 3. cikkben említett ellenőrzés befejezését követően előre is kifizethető, azzal a feltétellel, hogy biztosíték letételével szavatolják az olívaolaj megjelölt célra történő felhasználását.6. cikkAz 5. cikk első bekezdésében említett ellenőrzés során a tagállam többek között ellenőrzi az 1. cikkben említett készletnyilvántartásokat is.7. cikkAmennyiben a 4. cikkben említett kérelemben szereplő olívaolaj-mennyiség és az 5. cikkben említett ellenőrzés során megállapított olívaolaj-mennyiség nem egyezik, az érintett tagállam állapítja meg azt az olívaolaj-mennyiséget, amelyre visszatérítés jár.8. cikkA megítélt visszatérítés a 2. cikkben említett ellenőrzésre vonatkozó kérelem benyújtásának napján érvényes visszatérítés összege.9. cikkAz 591/79/EGK rendelet 4. cikkének (2) bekezdésében említett összeg 0,50 ECU. Amennyiben azonban a fent említett rendelet 4. cikke (1) bekezdésének első albekezdésében említett számtani középarányos nulla, a megtérítés összegét nullában rögzítik.10. cikkA 615/71/EGK rendelet hatályát veszti.11. cikkEz a rendelet 1979. szeptember 10-én lép hatályba.Ezt a rendeletet olyan olívaolajra kell alkalmazni, amelyre a 2. cikkben említett kérelmeket ezen a napon vagy ezt követően nyújtották be. Az ezen időpontnál korábban benyújtott, a 2. cikkben említett kérelmek tárgyát képező mennyiségekre továbbra is a 615/71/EGK rendeletet kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1979. szeptember 6-án.a Bizottság részérőlFinn Gundelachalelnök[1] HL L 78., 1979.3.30., 1. o.[2] HL L 172., 1966.9.30., 3025/66. o.[3] HL L 331., 1978.11.28., 1. o.[4] HL L 78., 1979.3.30., 2. o.[5] HL L 71., 1971.3.25., 12. o.--------------------------------------------------